Aalborg Stiftstidende, 1846-09-05
Fra Kiel forsikkres nu idag under 31te Aug. i "Børsenhalle, at Amtmand v. Brockdorff i Neumünster er bleven entlediget fra sit Embede, dog med sit fulde Gehalt, og at der er indledet Undersøgelse mod Overretsadvocat Beseler i Slesvig, som Præsident for den neumünsterske Folkeforsamling, og Dr. Lorenzen i Kiel, som Adressens Forfatter. Til at foretage denne Undersøgelse have Medlemmerne af Overretten i Glückstadt, Nickels, Schirach og Francke, erholdt Commissorium. Efter en Beretning i Nürnb. Corr." skulde Amtmand Brockdorffs Suspension allerede have været udfærdiget da Kongen, efter nyt Overlæg, lod Sagen beroe. Hvis nu disse Beretninger stemme med Sandhed, da vil det udentvivl være den tidligere paatænkte Suspension og paafølgende Tiltale, der maatte være senere bleven forandret til Entledigelse, altsaa med hele Embedsgehalt. Prinds Frederik af Augustenborg har, som bekjendt, selv søgt sin Afsked fra Generalcommanden og Statholderposten, og Hamb. Corresp." fortæller, at Hs. Maj. ogsaa havde bevilget Ansøgningen uden at tilbyde (!) en Pension eller nogen Slags Gage (oder Beilegung eines Gehalts), hvorimod Prindsen var bleven stillet som General a la suite i Armeen uden herom at have yttret noget Ønske. Vi have i Entledigelsen ikke seet nogen Stilling a la suite betegnet, men hvis denne nominelle Betegnelse skulde være bleven tilbage og genere saa grumme meget, vil det vistnok ikke falde vanskeligt for Prindsen, ved ny Ansøgning at see sig aldeles udslettet af Armeelisten, Kosteligt er det forøvrigt, at de schleswig-holsteinske Organer endnu forundre sig over at Kongen ikke har tilbudt en ung rørig Officeer og Embedsmand, der tager sin Afsked af Armee- og Statstjeneste, en Pension eller en Gage for ikke at være til Uleilighed "Weser-Tidenden, beretter endvidere, at Prindsen for den Deputation, der overrakte ham den Adresse, hvori de 500 Jndvaanere af Staden Slesvig udtrykte deres Beklagelse over hans Entledigelse og Sympathien med hans politiske, eller vel egentlig agnatiske, Anskuelser, havde, da den underholdt sig med ham om den forestaaende slesvigske Stænderforsamling, yttret: "at han endnu ikke kunde sige, om han selv gik derhen, men at hans Broder Hertugen i alle Tilfælde vilde indfinde sig og at denne vilde stille et forslag om Stændernes Offentlighed. Forøvrigt maatte man ogsaa forlange en Forfatning for - Schleswig Holstein, thi saaledes som nu kunde det ikke gaae længere." Af hvad Beskaffenhed en saadan Forfatning skulde være, kan man af Augustenborgernes tidligere i Stænderne fremlagte aristokratiske Anskuelser slutte sig til, men Tydskheden er i sine skjønne nationale Drømme naturligviis let at tilfredsstille med Ordet Forfatning, om det saa end blev en Snørlivs-Constitution efter tydsk fendalistisk Tilskjæring, Efter samme Tidende skal ogsaa Hertugen af Augustenborg til den tydske Forbundsdag have indgivet en Protest imod det kgl. aabne Brev, væsentligt af samme Jndhold som den af Storhertugen af Oldenburg indgivne. Da Hertugens Pretensioner imidlertid gjælde Slesvig og ikke Holsteen, er det ikke let at indsee, hvad Betydning en Protestation af ham til det tydske Forbund kan have. J Oldenburg har man i det schleswig-holsteinske Anliggende overrakt en Petition til Storhertugen, der for Deputationen erklærede, at han ikke ialmindelighed var nogen Ven af saadanne Demonstrationer, men dog, i nærværende Tilfælde, glædede sig over Borgerskabets Tænkemaade. Alting haver naturligviis sin Tid, siger Salomon. En Adresse til Schleswig-Holstein er sammesteds bleven besluttet og underskreven; lignende ere underveis fra Tübingens og Augsburgs Borgere, den første adresseret til den opløste Forsamlings Præsident, den sidste til Grev Reventlow og Borgmester Balemann. Forøvrigt er der, som bekjendt stærk Ebbe og Flod i den tydske Begeistring. J Berlin forberedes saaledes fra anseet Haanden Adresse, men man vil kun afsende den hvis den faaer et saa betydeligt Antal Underskrifter, at Preussens Hovedstad virkelig kan siges at være repræsenteret i et saa vigtigt og nationalt Anliggende". Bremer Tidenden fremhæver iblandt de mange Adresser til Holsteens Stænder især Staden Jtzeboes, der ogsaa et skreven med poetisk Sværmeri og opfordrer Stænderne til ikke at være mistrøstige over Resultatet fordi en raa Nordvind har knækket de Blomster, som de saa forhaabningsfulde og troligen havde pleiet", og forsikkrer, at Schleswig=Holstein, om det end veemodigen sørger (!) over at have mistet sin kongelige Hertugs Kjærlighed, dog med stolt og glad Tillid seer paa den Stænderforsamling" –der løb sin Vei, og fortrøster paa dens Viisdom i at finde de passende Midler og Veie til at sikkre Ordet sin Ret og der sin Anerkjendelse!